KLASA:

URBROJ:

Rakovica,

Na temelju članka 13. stavka 4. Zakona o grobljima („Narodne novine“, broj 19/98, 50/12, 89/17) i članka 17., članka 21. i članka 65. Odluke o grobljima Općine Rakovica („Glasnik Karlovačke županije“, broj 03/10, 32/13 i „Službeni glasnik Općine Rakovica“, broj 04/14, 02/15), Uprava groblja na području Općine Rakovica, po prethodnoj suglasnosti općinskog načelnika Općine Rakovica, donosi

**ODLUKU**

**O VISINI GODIŠNJE GROBNE NAKNADE**

**Članak 1.**

Ovom Odlukom utvrđuje se visina godišnje grobne naknade za korištenje grobnih mjesta na području Općine Rakovica.

**Članak 2.**

Iznos godišnje grobne naknade utvrđuje se kako slijedi za:

* jednostruko grobno mjesto – 16,00 EUR,
* dvostruko grobno mjesto – 32,00 EUR,
* trostruko grobno mjesto – 48,00 EUR,
* četverostruko grobno mjesto – 64,00 EUR,
* peterostruko grobno mjesto – 80,00 EUR,
* šesterostruko grobno mjesto – 96,00 EUR,
* sedmerostruko grobno mjesto – 112,00 EUR,
* jednostruka grobnica – 24,00 EUR,
* dvostruka grobnica – 48,00 EUR,
* trostruka grobnica – 72,00 EUR,
* četverostruka grobnica – 96,00 EUR,
* peterostruka grobnica – 120,00 EUR.

Iznos godišnje grobne naknade iz stavka 1. utvrđen je bez poreza na dodanu vrijednost.

**Članak 3.**

Godišnja grobna naknada plaća se jednom godišnje u cjelokupnom iznosu u roku od 15 dana od ispostavljanja računa.

Račun za godišnju grobnu naknadu s uplatnicom Uprava groblja ispostavlja korisnicima grobnih mjesta najkasnije do 31. srpnja tekuće godine.

**Članak 4.**

Ova Odluka stupa na snagu danom donošenja.

Stupanjem na snagu ove Odluke prestaje važiti Odluka Broj: 01-121-2009 od 22.12.2009. godine.

DIREKTOR